CELEX: 62011TA0556
Language: et
Date: 2016-04-27 00:00:00
Title: Kohtuasi T-556/11: Üldkohtu 27. aprilli 2016. aasta otsus – European Dynamics Luxembourg jt versus EUIPO (Teenuste riigihanked — Hankemenetlus — Tarkvara arendamise ja hooldamise teenused — Ühe pakkuja pakkumuse tagasilükkamine — Pakkuja paigutamine paremusjärjestusse — Kõrvaldamise alused — Huvide konflikt — Võrdne kohtlemine — Hoolsuskohustus — Lepingu sõlmimise kriteeriumid — Ilmne hindamisviga — Põhjendamiskohustus — Lepinguväline vastutus — Võimaluse kaotus)

13.6.2016   
            
            
               ET
            
            
               Euroopa Liidu Teataja
            
            
               C 211/42
            
         
      Üldkohtu 27. aprilli 2016. aasta otsus – European Dynamics Luxembourg jt versus EUIPO
      (Kohtuasi T-556/11) (1)
      
      ((Teenuste riigihanked - Hankemenetlus - Tarkvara arendamise ja hooldamise teenused - Ühe pakkuja pakkumuse tagasilükkamine - Pakkuja paigutamine paremusjärjestusse - Kõrvaldamise alused - Huvide konflikt - Võrdne kohtlemine - Hoolsuskohustus - Lepingu sõlmimise kriteeriumid - Ilmne hindamisviga - Põhjendamiskohustus - Lepinguväline vastutus - Võimaluse kaotus))
      (2016/C 211/52)
      Kohtumenetluse keel: inglise
      
         Pooled
      
      
         Hageja: European Dynamics Luxembourg SA (Ettelbrück, Luksemburg), European Dynamics Belgium SA (Brüssel, Belgia), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateena, Kreeka) esindajad: advokaadid N. Korogiannakis, M. Dermitzakis ja N. Theologou, hiljem advokaat I. Ampazis ning lõpuks advokaat M. Sfyri)
      
         Kostja: Euroopa Liidu Intellektuaalomandi Amet (EUIPO) (esindajad: N. Bambara ja M. Paolacci, hiljem M. Bambara, keda abistasid advokaadid P. Wytinck ja B. Hoorelbeke)
      
         Ese
      
      Nõue tühistada EUIPO otsus, mis edastati 11. augusti 2011. aasta kirjas ja mis võeti vastu seoses hankemenetlusega AO/029/10 „Tarkvara arendamise ja hooldamise teenused”, ning milles lükati tagasi European Dynamics Luxembourg’i pakkumus, ja EUIPO teised sama hankemenetluse raames tehtud otsused, sh otsus, millega leping sõlmiti teiste pakkujatega; ja teiseks kahju hüvitamise nõue.
      
         Resolutsioon
      
      
                  1.
               
               
                  Tühistada Euroopa Intellektuaalomandi Ameti (EUIPO) otsus, mis edastati 11. augusti 2011. aasta kirjas ja võeti vastu seoses hankemenetlusega AO/029/10 „Tarkvara arendamise ja hooldamise teenused”, ning milles lükati tagasi European Dynamics Luxembourg’i pakkumus, ja EUIPO teised sama hankemenetluse raames tehtud otsused, sh otsus, millega leping sõlmiti kolme muu pakkujaga kui esimesele kuni kolmandale järjekohale paigutatud edukate pakkujatega.
               
            
                  2.
               
               
                  EUIPO peab hüvitama kahju, mis tekkis European Dynamics Luxembourg’il võimaluse kaotusest sõlmida raamleping vähemalt kolmanda lepingupartnerina paremusjärjestusmenetluse alusel.
               
            
                  3.
               
               
                  Pooled edastavad Üldkohtule kolme kuu jooksul alates kohtuotsuse kuulutamisest andmed hüvitiste suuruse kohta, mille suhtes on kokkulepe olemas.
               
            
                  4.
               
               
                  Kui kokkulepe puudub, siis edastavad pooled Üldkohtule sama tähtaja jooksul nõuded konkreetsete summade tasumiseks.
               
            
                  5.
               
               
                  Otsustada kohtukulude kandmine edaspidi.
               
            
         (1)  ELT C 6, 7.1.2012.